CELEX: 62011CN0465
Language: et
Date: 2011-09-09 00:00:00
Title: Kohtuasi C-465/11: Eelotsusetaotlus, mille on esitanud Krajowa Izba Odwoławcza (Poola Vabariik) 9. septembril 2011 — PRAXIS Sp. z o.o., ABC Direct Contact Sp. z o.o. versus Poczta Polska SA

14.1.2012   
            
            
               ET
            
            
               Euroopa Liidu Teataja
            
            
               C 13/2
            
         Eelotsusetaotlus, mille on esitanud Krajowa Izba Odwoławcza (Poola Vabariik) 9. septembril 2011 — PRAXIS Sp. z o.o., ABC Direct Contact Sp. z o.o. versus Poczta Polska SA
   (Kohtuasi C-465/11)
   2012/C 13/05
   Kohtumenetluse keel: poola
   
      Eelotsusetaotluse esitanud kohus
   
   Krajowa Izba Odwoławcza
   
      Põhikohtuasja pooled
   
   
      Kaebuse esitajad: PRAXIS Sp. z o.o., ABC Direct Contact Sp. z o.o.
   
      Vastustaja: Poczta Polska SA.
   
      Eelotsuse küsimused
   
   
               1.
            
            
               Kas Euroopa parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (1) artikli 45 lõike 2 punkti d — „[l]epingus osalemisest võib välja jätta iga ettevõtja, […] kes on raskelt eksinud ametialaste käitumisreeglite vastu, kui ostja suudab seda mis tahes viisil tõestada” — koosmõjus Euroopa parlamendi ja nõukogu 31. märtsi 2004. aasta direktiivi 2004/17/EÜ, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused, (2) artikli 53 lõikega 3 ja artikli 54 lõikega 4 tuleb tõlgendada nii, et raske eksimusega ametialaste käitumisreeglite vastu on tegemist juhul, kui asjaomane hankija on asjaomasele ettevõtjale süüks pandavatel asjaoludel lõpetanud või üles öelnud ettevõtjaga sõlmitud hankelepingu või on hankelepingust taganenud, kui lepingu lõpetamine või ülesütlemine või lepingust taganemine on toimunud hankemenetluse alustamisele eelnenud kolme aasta jooksul ja täitmata jäänud tellimuse väärtus moodustab vähemalt 5 % lepingu maksumusest?
            
         
               2.
            
            
               Juhul kui vastus esimesele küsimusele on eitav: kui liikmesriigil on õigus näha ettevõtjate kõrvaldamiseks hankemenetlusest ette muid kui direktiivi 2004/18/EÜ artiklis 45 loetletud põhjusi, mida liikmesriik peab õigustatuks üldiste huvide kaitse kaalutlustel, hankijate põhjendatud huvide kaitse kaalutlustel ning ettevõtjatevahelise ausa konkurentsi säilitamiseks, siis kas sellisel juhul on nimetatud direktiiviga ja Euroopa Liidu toimimise lepinguga kooskõlas kõrvaldada hankemenetlusest ettevõtjad, kellega sõlmitud hankelepingu oli asjaomane hankija ettevõtjale süüks pandavatel asjaoludel lõpetanud või üles öelnud või hankelepingust taganenud, kui lepingu lõpetamine või ülesütlemine või lepingust taganemine on toimunud hankemenetluse alustamisele eelnenud kolme aasta jooksul ja täitmata jäänud tellimuse väärtus moodustab vähemalt 5 % lepingu maksumusest?
            
         
      (1)  ELT L 134, lk 114; ELT eriväljaanne 06/07, lk 132.
   
      (2)  ELT L 134, lk 1; ELT eriväljaanne 06/07, lk 19.